kalixlouiis/myanmar-wikipedia-corpus huggingface dataset:
ရိုးရိုး အဏုကြည့်မှန်​ပြောင်းသည် အရာဝတ္ထုကို အဆတစ်ရာ လောက်သာ အကြီးချဲ့ပေးနိုင်သည်။
ကွန်ပေါင်းမိုက္ကရိုစကုပ် မူကား အဆပေါင်း ငါးထောင်အထိပင် အကြီးချဲ့ပေးနိုင်စွမ်းရှိ သည်။
အဏုကြည့်မှန်​ပြောင်း၏ စွမ်းရည်ကောင်းသည်မှာ ပါဝင်သော မှန်ဘီလူးအစားစား၏ စွမ်းရည်ကြောင့်သာမက ပုံဖမ်းမှန်ဘီလူး နှင့် ကြည့်မှန်ဘီလူးတို့၏ အကွာအဝေးကြောင့်လည်း ဖြစ်နိုင် ပေသည်။
အရာဝတ္ထုတစ်ခုခုကို အဏုကြည့်မှန်​ပြောင်းဖြင့် ကြည့်ရှုလိုလျှင် အရာဝတ္ထုကို ဖန်ချပ်ငယ်နှစ်ခုအကြား၌ ညှပ်၍ မှန်ပြောင်း၏ ပြောင်းလုံး ပြွန်အောက် တည့်တည့်၌ ထားရသည်။
ထိုအပေါ်သို့ တောက်ပသော အလင်းရောင် ထိုးပေးထားရသည်။
ထို့နောက် အလင်းဆုံချက် အကွာအဝေးမှန်ကန်၍ ကြည်လင်ပြတ်သားစွာ မြင်နိုင်ရန် အထက်ဖော်ပြခဲ့သည့်အတိုင်း ပြုပြင်ပေးရသည်။
အဏုကြည့်မှန်​ပြောင်းဖြင့် ကြည့်ရှုသောအခါ၌ နောက်ကျိသော ရေအိုင် တစ်ခုမှ ရေတစ်စက်မှာ ကန်ကြီးတစ်ခုသဖွယ် ဖြစ်နေလျက် ထိုရေစက်အထဲ၌ ဆန်းပြားလှသော အကောင်ငယ်ကလေးများ ကူးသန်းလှုပ်ရှားလျက် ရှိကြသည်ကို တွေ့နိုင်သည်။
ပျားငယ် တစ်ကောင်၏ ရှေ့ခြေထောက်မှ အမွေးအမှင်များကိုပင် တွေ့မြင် စစ်ဆေးနိုင်သည်။
ကျွန်ုပ်တို့၏ ကမ္ဘာကြီးအတွင်း သာမန် မျက်စိဖြင့် မမြင်နိုင်ဘဲ အဏုကြည့်မှန်​ပြောင်းဖြင့်သာ မြင်နိုင်သောပိုးမွှား များမှာ အလွန်များပြားပေသည်။
လူတစ်ယောက်၏ ကိုယ်ခန္ဓာ အတွင်းအပြင်၌ ရှိသော ပိုးမွှားများ၏ အရေအတွက်သည် ကမ္ဘာ ပေါ်၌ ကမ္ဘာဦးမှစ၍ ယနေ့တိုင် နေထိုင်ခဲ့ကြသော လူဦးရေ ထက် ပို၍ များပြားလေသည်။
ထိုပိုးမွှားတို့၏အကြောင်းကို သိရှိနားလည်ရန်မှာ လွန် စွာအရေးကြီးပေသည်။
ယင်းတို့မရှိလျှင် အသက်ရှင်လျက်နေနိုင် ကြမည်မဟုတ်ပေ။
အချို့ပိုးမွှားများမှာ မကောင်းသောပိုးမွှားဖြစ် ၍ ကျွန်ုပ်တို့ကို ဖျားအောင်သော်လည်းကောင်း၊ သေအောင် သော်လည်းကောင်း၊ ပြုလုပ်နိုင်ကြသည်။
အခြားပိုးမွှားတို့မှာ မကောင်းသောပိုးမွှားတို့ကို သတ်ပစ်ကြသဖြင့် ကျွန်ုပ်တို့၏ကျေးဇူးရှင်များ ဖြစ်ကြသည်။
ထို့ကြောင့် ကျွန်ုပ်တို့သည် ဘေးဥပဒ် ဖြစ်စေသည့် မကောင်းသောပိုးမွှားတို့အား နိုင်နင်းစေရန်နှင့် ကောင်းသောပိုးမွှားတို့အား မည်သို့ပြုစုဂရုစိုက်ရမည်ကို ရှာဖွေ ကြံဆနိုင်ခဲ့ကြသည်။
အဏုကြည့်မှန်​ပြောင်းသာ မပေါ်ပေါက်ခဲ့လျှင် ဤသို့ ကြံစည်နိုင်ခဲ့ကြမည် မဟုတ်ပေ။
ယခုမူ အဏုကြည့်မှန်​ပြောင်းမှ ရရှိသောကျေးဇူးများကြောင့် များစွာသော ကြောက်မက်ဖွယ်ကောင်းသည့် ရောဂါဆိုးတို့ကိုပင် ပပျောက်ကင်းဝေးစေနိုင်ခဲ့ပြီ ဖြစ်သည်။
အဏုကြည့်မှန်​ပြောင်း၏ အကျိုးကျေးဇူးများမှာ ဤမျှသာမကသေး၊ သွန်းလုပ်နေသော သတ္တု၏အမှုန်ကလေးများတွင်ပင် မည်သို့ဖြစ်နေသည်ကို သိနိုင်လာသဖြင့် အလွန်ခိုင်ခံ့ အသုံးဝင် လှသော သံမဏိကို ဖြစ်ပေါ်စေနိုင်ခဲ့သည်။
စက္ကူလုပ်ငန်း၊ ဆေးဆိုးလုပ်ငန်းတို့နှင့် အစားအသောက်များ သန့်မသန့်စစ် ဆေးရန် စသောလုပ်ငန်းအများအပြားတွင်လည်း အဏုကြည့်မှန်​ပြောင်းက ဆောင်ရွက်ပေးနိုင်ခဲ့သည်။
အဏုကြည့်မှန်​ပြောင်းသည် ထိုမျှ စွမ်းရည်သတ္တိရှိနေပြီးဖြစ်သော်လည်း စကြဝဠာအတွင်းရှိ အရာဝတ္ထုဟူသမျှ အားလုံးကိုကား မမြင်နိုင်သေးပေ။
အရာဝတ္ထုတစ်ခုကို မြင်ရခြင်းမှာ အလင်း ဆိုင်ရာ သိပ္ပံပညာအရ အရာဝတ္ထုမှ အလင်းလှိုင်း ပြန်လည် ရိုက်ဟပ်သည်ကို မြင်ရခြင်းဖြစ်သည်။
ပုံပမာ ကျောက်စရစ်ခဲ ငယ်ကလေးသည် ပင်လယ်ဒီလှိုင်း၌ မည်သို့မျှ အရာမထင်စေ သကဲ့သို့ မော်လီကျူး၊ အဏုမြူ၊ ဓာတ်ဖိုမှုန်တို့သည် အလင်းလှိုင်းအလျားထက် များစွာသေးငယ်လှသဖြင့် အလင်း လှိုင်းများကို ပြန်လည်ရိုက်ဟပ်ခြင်း မပြုလုပ်နိုင်ကြချေ။
ထို့ကြောင့် မော်လီကျူး၊ အက်တမ်၊ အီလက်ထရွန်တို့ကို မိုက္ကရို စကုပ်ဖြင့် မမြင်စွမ်းနိုင်သေးပေ။
သို့ရာတွင် ထိုမြူမှုန်တို့၏ ပုံ သဏ္ဌာန်နှင့် အရွယ်တို့ကို တိကျစွာ မသိနိုင် သေးသော်လည်း ယင်းတို့၏ အရိပ်အရောင်ကိုမူ အာလ်ထရာမိုက္ကရိုစကုပ်ခေါ် နောက်ဆုံး ဆန်းသစ်တိုးတက်လာသော မိုက္ကရိုစကုပ်တစ်မျိုးဖြင့် တွေ့နိုင်ပြီဖြစ်သည်။
ထိုမြူမှုန်တို့သည် အလင်းလှိုင်းအား ပြန် လည်မရိုက်ဟပ်နိုင်သည့်တိုင်အောင် ပတ်ဝန်းကျင်သို့ အလင်း လှိုင်းအား ကျဲဖြန့် သွားစေနိုင်သည်။
အနက်ရောင်နောက်ခံပေါ်၌ ထိုမြူမှုန်တို့မှ ကျဲပြန့်ထွက်လာသော အလင်းလှိုင်းကို တောက် ပသည့် အစက်ငယ်ကလေးသဖွယ် မြင်နိုင်ပေသည်။
အလွန် ကောင်းသော ရိုးရိုးမိုက္ကရိုစကုပ်ဖြင့် အချင်းမိုက်ကရွန် အနည်း ငယ်မျှရှိသောအရာတို့ကို မြင်နိုင်၍ အာလထြာ မိုက္ကရိုစကုပ်ဖြင့် ဆိုလျှင် မိုက်ကရွန်၏ တစ်ထောင်ပုံတစ်ပုံအောက်ထက် သေး ငယ်သောအရာတို့ကို မြင်နိုင်ပေသည်။
မိုက်ကရွန် တစ်ခုသည် ၁/၂၅ဝဝဝ လက်မနှင့် ညီမျှ၏။
မိုက္ကရိုစကုပ်တွင်အသုံးပြုသော မှန်ဘီလူးများနှင့် စပ် လျဉ်း၍ ဖြစ်ပေါ်သောချွတ်ယွင်းချက်များကို ယခုအခါ ပြင်ဆင် နိုင်ပြီဖြစ်၏။
မှန်ဘီလူးများကို ဖလင့်ဖန်ဖြင့် ပြုလုပ်သော မှန် ဘီလူးများနှင့် ကရောင်းဖန်ဖြင့်ပြုလုပ်သော မှန်ဘီလူးများကို ပေါင်းစပ်အသုံးပြုခြင်းဖြင့် ကောင်းမွန်စေခဲ့ပြီဖြစ်သည်။
ယခု အခါတွင် မိုက္ကရိုစကုပ်များဖြင့် ရုပ်သေဓာတ်ပုံများကိုသာမက ရုပ်ရှင်ဓာတ်ကားများပင် ရိုက်ကူးပြသနိုင်ပြီဖြစ်သည်။
အီလက်ထရွန်မိုက္ကရိုစကုပ် အာလထြာ မိုက္ကရိုစကုပ်သည် ရိုးရိုးမိုက္ကရိုစကုပ်ထက် များစွာအားကောင်းသဖြင့် ရိုးရိုးမိုက္ကရိုစကုပ်ဖြင့် မမြင်နိုင်သော အရာများကို မြင်နိုင်သည်။
သို့သော်လည်း အာလ်ထရာ မိုက္ကရို စကုပ်နှင့်ကြည့်၍ မမြင်နိုင်သော အရာများရှိနေပြန်သေးရာ အာလ်ထရာမိုက္ကရိုစကုပ်ထက် ပိုမို၍အဏုစိတ်မြင်နိုင်သည့် အီလက် ထရွန်မိုက္ကရိုစကုပ်ကို စီမံ တီထွင်ရပြန်လေသည်။
မိုက္ကရိုစကုပ်နှင့် အီလက်ထရွန် မိုက္ကရိုစကုပ်တို့သည် အခြေခံသဘောအားဖြင့် တူကြသည်။
အလင်းရောင်၏ အကူ အညီကိုယူကာ ရိုးရိုးမိုက္ကရိုစကုပ်က လိုရာပုံသဏ္ဌာန်ကို အကြီး ချဲ့၍ မြင်စေနိုင်သည်။
ဤကဲ့သို့မြင်ရာ၌ ရိုးရိုးမိုက္ကရိုစကုပ် ဆိုလျှင် နဂိုဝတ္ထုကိုအဆပေါင်း ၃ယဝဝဝ ထက် ပို၍အကြီးချဲ့ရန် မတတ်နိုင်ချေ။
အီလက်ထရွန် မိုက္ကရိုစကုပ် ဆောင်ရွက်ပုံသည် ရိုးရိုး မိုက္ကရိုစကုပ် ဆောင်ရွက်ပုံနှင့် များစွာမခြားနားပေ။
အီ လက်ထရွန် မိုက္ကရိုစကုပ်တွင် အလင်းရောင်အစား အီလက်ထရွန်ကို အသုံးပြုခြင်းဖြင့် ဝတ္ထု၏သဏ္ဌာန်ကို အဆပေါင်းများစွာ ချဲ့ပေးနိုင်သည်။
အီလက်ထရွန် မိုက္ကရိုစကုပ်၏ စွမ်းအားဖြင့် ရိုးရိုး မိုက္ကရိုစကုပ်ဆောင်ရွက်ပုံနှင့် များစွာမခြားနားပေ။
အီ လက်ထရွန် မိုက္ကရိုစကုပ်တွင် အလင်းရောင်အစား အီလက်ထ ရွန်ကို အသုံးပြုခြင်းဖြင့် ဝတ္ထု၏သဏ္ဌာန်ကို အဆပေါင်းများစွာ ချဲ့ပေးနိုင်သည်။
အီလက်ထရွန် မိုက္ကရိုစကုပ်၏ စွမ်းအားဖြင့် နဂိုဝတ္ထုကို အဆပေါင်း ၃ဝဝ,ဝဝဝအထိ ချဲ့ပေးနိုင်ခဲ့ပေပြီ။
နောင်တွင် ထိုထက်ပို၍ ချဲ့ပေးနိုင်လာပေဦးမည်။
အီလက်ထရွန် မိုက္ကရိုစကုပ်မှာ ဈေးကြီးလွန်းလှသည်ဖြစ်ရာ ကမ္ဘာပေါ်တွင် အမြောက်အမြား မရှိပေ။
အီလက်ထရွန် မိုက္ကရိုစကုပ်သည် အမြင့် ၇ ပေခန့်ရှိ၍ ထိပ်ဖက်တွင် ဗို့အား ၆ဝ,ဝဝဝ နှင့် အီလက်ထရွန်များကို လွှတ်နိုင်သော ကက်သုတ် (ဓာတ်မတိုင်) ရှိသည်။
အီလက် ထရွန် မိုက္ကရိုစကုပ်တွင်ရှိသော သံလိုက်သည် လျှပ်စစ်ဓာတ် စီးဝင်နေသော ဝိုင်ယာကြိုးကို ဆွဲငင်ယူယင်း အီလက်ထရွန်များ ကို တသီတတန်းကြီး ဆွဲငင်ယူသည်။
စက်ဝိုင်းပုံရှိသော သံ လိုက်သည် မျဉ်းပြိုင်တန်းလျက်ရှိသော အီလက်ထရွန်တို့ကို မှန်ဘီလူးက အလင်းတန်းများတစ်နေရာ၌ စုဆုံကျရောက်စေ သကဲ့သို့ စုဆုံကျရောက်စေသည်။
ထိုသံလိုက်မျိုး၏ ပုံကိုလုပ် ရာ၌ မှန်ဘီလူး၏ပုံကို လုပ်ရသည်ထက် စေ့စပ်သေချာရပေ သည်။
အီလက်ထရွန်တန်းသည် သံလိုက် မှန်ဘီလူး ၃ထပ်ကို တစ်ထပ်ပြီးတစ်ထပ် ထွင်းဖြတ်သွားပြီးနောက် ဓာတ်ပုံရိုက်ရန် ဖြစ်သော အရာဝတ္ထုကို ဖြတ်သွားသည်။
ထိုသံလိုက် မှန်ဘီလူး ၃ ခုမှာ ရိုးရိုးမိုက္ကရိုစကုပ်၌ရှိသော ကွန်ဒင်းဆား၊ အော့ဗဂျက် တစ်၊ အော့ကျူလာမှန်ဘီလူး ၃ ခုနှင့် ကိုက်ညီလေသည်။
ယင်းသို့ အီလက်ထရွန်များ ဖြတ်သွားနိုင်ရန် အီလက်ထရွန် မိုက္ကရိုစကုပ်တွင် ပလာနယ်ဖြစ်နိုင်သမျှဖြစ်ရန် အရေးကြီးပေ သည်။
ဆီးနှင်းသည် အလင်းတန်းများကို တစ်ကွဲတစ်ပြားစီ ဖြစ်စေသကဲ့သို့ လေသည်လည်း အီလက်ထရွန်တန်းများကို တစ်ကွဲတစ်ပြားစီ ဖြစ်စေတတ်သည်။
ရိုးရိုးမိုက္ကရိုစကုပ်မှာကဲ့သို့ ရိုက်ကူးမည့်ပုံကို မှန်ပြားပေါ်တွင် တင်ထား၍မရပေ။
အလွန် ပါးလွှာလှသော ဆဲလျူလို့ပေါ်တွင် တင်ထားရသည်။
ယခုအခါ စက်မှုလက်မှုဆိုင်ရာ ဓာတုဗေဒပညာရပ် အတွက် ဤကိရိယာကို ကောင်းစွာအသုံးချနေကြလေပြီ။
ရိုးရိုး မိုက္ကရိုစကုပ်ဖြင့် ကြည့်လျှင် မထင်မရှား မှုန်မွှားမွှားမျှသာ တွေ့ရ သော အပြောက်အစက်များကို အီလက်ထရွန် မိုက္ကရိုစကုပ်ဖြင့် ကြည့်လျှင် ထင်ရှားစွာတွေ့နိုင်ပေသည်။
အလွန် အသေးစိတ် ကြည့်ရှုရန်လိုအပ်သော နက္ခတ္တဗေဒနှင့် လေကြောင်းဖက်ဆိုင်ရာ ဓာတ်ပုံများအတွက် အီလက်ထရွန်မိုက္ကရိုစကုပ်သည် များစွာ အသုံးဝင်ပေသည်။
အီလက်ထရွန် မိုက္ကရိုစကုပ်၏ အကူအညီ ဖြင့် စက်မှုလက်မှုဆိုင်ရာ ဓာတုဗေဒပညာကျော်များသည်လည်း သတ္တုအမျိုးမျိုးကို သေချာစွာ လေ့လာနိုင်ကြပေပြီ။
ဤကိရိယာ ၏အကူအညီဖြင့် ပိုးနှင့် ရေယွန်တို့ကိုတုနိုင်သော နိုင်လွန်နှင့် ဗင်ယွန်မျှင်များကို အောင်မြင်စွာ လုပ်ယူနိုင်ပေပြီ။
ဓာတုဗေဒ ပညာတွင် စာတွေ့ဖြင့် သိရှိကျေနပ်နေခဲ့ရသည့် မော်လီကျူလာ သီအိုရီကိုလည်း လက်တွေ့အားဖြင့် တကယ်မှန်ကန်ကြောင်း သိလာနိုင်သည်မှာ ဤကိရိယာ၏ ကျေးဇူးကြောင့်ပင်ဖြစ်သည်။
အကြောင်းကား ပရိုတင်း၏ မော်လီကျူးများကို အီလက်ထရွန် မိုက္ကရိုစကုပ်ဖြင့် ထင်ရှားစွာ ဓာတ်ပုံရိုက်ကူးနိုင်သောကြောင့်ပင် ဖြစ်သည်။
အလွန်သေးငယ်လှသော သတ္တဝါကလေးများ၏ လောကကို စစ်ဆေးကြည့်ရှုရာ၌ အီလက်ထရွန် မိုက္ကရိုစကုပ်၏ အကူအညီကို များစွာရပေသည်။
အမြင်အားဖြင့် ချော၍နေသော ပစ္စည်းများကိုလည်း အီလက်ထရွန် မိုက္ကရိုစကုပ်ဖြင့် ကြည့်လျှင် တစ်ကယ်အသားညီမညီ ကောင်းစွာ စမ်းသပ်သိရှိနိုင်ပေသည်။
နောင်တွင်လည်း စက်မှုအခက်အခဲများကြောင့် စမ်းသပ်ရန်မဖြစ် နိုင်သေးသည့် အရာဝတ္ထုအမျိုးမျိုး၏ မူလသဘာဝကို တိကျ သေချာစွာ လေ့လာနိုင်ကြပေမည်။
အီလက်ထရွန် မိုက္ကရိုစကုပ် ဖြင့် အလွန့်အလွန် အသေးစိတ်မြင်နိုင်သည် မှန်သော်လည်း အသုံးပြုရာ၌ မကောင်းသော အချက်တစ်ချက်ရှိပေသည်။
ထို အချက်မှာ ရိုးရိုးမိုက္ကရိုစကုပ်ကဲ့သို့ လွယ်လင့်တကူ အသုံးမပြု နိုင်ဘဲ ပလာနယ်တွင် အသုံးပြုရသောကြောင့် ဖြစ်ပေသည်။
လေဝင်မည်ကို အထူးသတိပြုရသဖြင့် အီလက်ထရွန် မိုက္ကရို စကုပ်ကို အသုံးပြုသည့်အခါတွင် အရည်များ၏ သဘာဝကို လေ့လာရန် များစွာခဲယဉ်းလှပေသည်။
အီလက်ထရွန် မိုက္ကရိုစကုပ်ကို ယခုအချိန်တွင်သော် လည်းကောင်း၊ နောင်တွင်သော်လည်းကောင်း အများဆုံး အသုံး ချရမည့် ပညာရပ်မှာ ဇီဝဗေဒပညာရပ်ဖြစ်သည်။
ရိုးရိုး မိုက္ကရိုစကုပ်ဖြင့် မြင်ရုံသာမြင်ရပြီးလျှင် ကိုယ်ခန္ဓာအစိတ်အပိုင်း ကို ခွဲခြားမသိနိုင်သော ဗက်တီးရီးယားများကို အီလက်ထရွန် မိုက္ကရိုစကုပ်ဖြင့် ကောင်းစွာသိနိုင်ပြီ ဖြစ်သည်။
ဗိုင်ဩလိုဂျီ အတွက်သာမကဘဲ ဆေးပညာဘက်ဆိုင်ရာတွင်လည်း အီလက်ထ ရွန် မိုက္ကရိုစကုပ်သည် အသုံးဝင်လှ၏။
သေးငယ်လှသော သတ္တဝါကလေးများကို တွေ့နိုင်ခြင်းအားဖြင့် (က) ထိုသတ္တဝါ ကလေးများအား ချေမှုန်းပစ်ရန်နှင့် (ခ) ကောင်းကျိုးပေးပါက မွေးမြူရန် နည်းလမ်းများကို ရှာဖွေနိုင်ကြပေပြီ။
မြန်မာ့စွယ်စုံကျမ်း၊ အတွဲ(၉) ကိုးကား Category:မိုက္ကရိုစကုပ်များ။
မိုက္ကရိုစာအုပ်သည် စာအုပ်ကို အငယ်ဆုံး အရွယ်အထိ ဖန်တီးကာ ဖတ်ရှုနိုင်အောင် သိပ္ပံပညာဖြင့် စီစဉ်ထားခြင်းဖြစ် သည်။
ကမ္ဘာပေါ်တွင် ပုံနှိပ်အတတ်စတင် ပေါ်ပေါက်လာပြီး သည့်နောက် စာအုပ်သည် လူအတွက် မရှိမဖြစ်သော အသုံးအဆောင် တစ်ခုဖြစ်လာခဲ့လေသည်။
တစ်နေ့ထက်တစ်နေ့ ပုံနှိပ်စာ အုပ်အမြောက်အမြား ပေါ်ထွက်လာသော်လည်း မည်သူတစ်ဦး တစ်ယောက်မျှ ကုန်စင်အောင်မဖတ်နိုင်ပေ။
ထွက်သမျှစာအုပ်ကို မဆိုထားဘိ၊ စာအုပ်ကောင်းများကိုချည်း ရွေးဖတ်ရန်ပင် အချိန် မလုံလောက်နိုင်ပေ။
အချိန်အခက်အခဲသာမက စာအုပ်များကို ထားသိုရန် နေရာအခက်အခဲကလည်း ရှိသေးသည်။
ပုံပမာ - အစဉ်မပြတ် မှီငြမ်းပြုနေရန်သင့်သည့် အင်စိုင်ကလိုပီးဒီးယား ခေါ်အင်္ဂလိပ် စွယ်စုံကျမ်းကြီးမျိုးမှာ တစ်စုံလျှင် ၂၄ တွဲမျှရှိပြီးလျှင် ကြီးမားလေးလံလှသောကြောင့် အမြဲတမ်း ဆောင်ထားရန်မဖြစ်နိုင်ပေ။
ဤအခက်အခဲများကို သိပ္ပံကဝိကြီး များက အမျိုးမျိုးစီမံကြံဆောင်၍ ဖြေရှင်းလိုက်ကြလေပြီ။
သိပ္ပံပညာရှင်ကြီးတို့၏ တီထွင်ချက်မှာ အလိုရှိရာ စာအုပ်ကြီးတစ်အုပ်လုံးကိုရုပ်ရှင်ရိုက်ကူးသကဲ့သို့ ကော်ပြားဖြင့် ရိုက်ကူးပြီးလျှင် လျှပ်စစ်ဓာတ်အလင်းဖြင့် ပိတ်ကားပေါ်တွင် ရုပ်ရှင်များပြသကဲ့သို့ တစ်ဖန် ပြန်လည်ပြသခြင်းဖြစ်သည်။
ယင်းသို့ ရိုက်ကူးရာ၌ ရိုးရိုးဓာတ်ပုံရိုက်သကဲ့သို့ သော်လည်း ကောင်း၊ ရုပ်ရှပ်ရိုက်သကဲ့သို့သော်လည်းကောင်း နှစ်သက်သည့် နည်းဖြင့် ရိုက်ကူးနိုင်ပေသည်။
မည်သည့်နည်းဖြင့် ရိုက်ကူး သည်ဖြစ်စေ ဖလင်ကော်ပြား၏ ပြက်မှာ ၁ လက်မထက်ပို၍ မကျယ်ပေ။
စာဖတ်စက်မှာ ကြီးကျယ်လှသော ကိရိယာမဟုတ် ဘဲ အမြင့် ၂ ပေမျှသာရှိ၍ ရိုးရိုးစားပွဲပေါ်တွင် တင်ထားနိုင် သည်။
ယခုအခါ စာဖတ်စက်ကို ပြည်သူလူထုသို့ ထုတ် မရောင်းသေးသော်လည်း တန်ဖိုးမှာ ၁၅ ပေါင်ထက်မပိုကြောင်း သိရပေသည်။
ကမ္ဘာပေါ်ရှိ အကျော်ကြားဆုံး စာအုပ်အသီးအသီးကို မိုက္ကရိုစာအုပ်ပြုကာ ဖတ်ရှုနိုင်ပေသည်။
ကျမ်းအတွဲပေါင်း ၂၄ တွဲရှိသော အင်္ဂလိပ်စွယ်စုံကျမ်းကြီးကို မိုက္ကရိုစာအုပ်ပြုပြီး အိတ် ထဲတွင်ထည့်ကာ ဆောင်ယူသော် ဆောင်ယူနိုင်ပေသည်။
ဤကဲ့ သို့ ကြီးမားလှသောစာအုပ်များကို လွယ်ကူသက်သာစွာ ဖတ်ရန် ယူဆောင်သွားနိုင်သောကြောင့် ပညာရေး အခက်အခဲများကို သာမန်လူတန်းစားများပင် ဖြေရှင်းနိုင်ဖွယ် ရှိပေသည်။
မိုက္ကရို စာအုပ်၏ အကူအညီဖြင့် ကမ္ဘာပေါ်ရှိ ပညာရပ်အသီးအသီးကို လွယ်လင့်တကူ ရယူမှတ်သားနိုင်သောကြောင့် မည်သူမဆို မိမိ သန်ရာ ပညာဘက်တွင် အစွမ်းကုန်ထူးချွန်အောင် ကြိုးစား လေ့လာနိုင်သည်။
ယခုအခါတွင် စာဖတ်စက်များကို လန်ဒန်မြို့ သိပ္ပံဘက်ဆိုင်ရာ စာကြည့်တိုက်နှင့်တကွ အခြားသောနေရာများ တွင်လည်း တွေ့နိုင်သည်။
မိုက္ကရိုဖလင်ကို လူသုံးများလာသည် နှင့်အမျှ အမေရိကန် သိပ္ပံပညာရှင်အချို့က နောင်သောအခါ ထုတ်ဝေသမျှ ဂျာနယ် မဂ္ဂဇင်းတို့ကို မိုက္ကရိုဖလင်ဖြင့် ထုတ်ဝေ ဖြန့်ချိရန် ကြံရွယ်နေကြသည်။
မိုက္ကရိုဖလင်က အသုံးပြုရာတွင် စာပုံနှိပ်ခြင်းထက် အဖိုးအခများစွာသက်သာသည်ဟု အကြောင်း ပြကြသည်။
စာအုပ်များကို သိုမှီးရမည့်အစား မိုက္ကရိုဖလင်နှင့် မိုက္ကရိုစာအုပ်များကို သိုမှီးရခြင်းသည် ငွေအကုန်အကျ နည်း သည်သာမက နေရာအယူလည်းနည်း၍ များစွာ သက်သာလှပေ သည်။
သို့ရာတွင် မိုက္ကရိုဖလင်သည် စက္ကူလောက်တာရှည်ခံ မခံကိုကား သံသယဖြစ်ဖွယ်ရှိပေသည်။
မိုက္ကရိုဖလင်သည် စက္ကူနေရာတွင် လည်းကောင်း၊ မိုက္ကရိုစာအုပ်သည် စာအုပ်နေရာတွင်လည်းကောင်း အသီးအသီး အစားထိုးယူလိုက်ကြလျှင် ယခုလက်ရှိ စာအုပ်အစီအစဉ်နှင့် တကွ စာပေပါ တစ်မျိုးတစ်ဖုံ ပြောင်းလဲလာပေလိမ့်မည်။
စာ ကြည့်တိုက်ကလေး တစ်တိုက်တွင် မိုက္ကရိုစာအုပ် ၁ဝယဝဝဝ ခန့် ထားရန်မှာ များစွာခဲယဉ်းလှမည် မဟုတ်ပေ။
အဆိုပါ မိုက္ကရို စာအုပ်များကိုဖတ်ရန် စာဖတ်စက်မှာ ရေဒီယိုတစ်လုံး၏တန်ဖိုး လောက်သာရှိပေသည်။
ထိုကြောင့် နောင်အခါ လူထုပညာသင် ကြားရေးတွင် တိုးတက်မှုအများအပြား မြှော်လင့်ဖွယ်ရာရှိသည် ဟုဆိုနိုင်ပေသည်။
မြန်မာ့စွယ်စုံကျမ်း၊ အတွဲ(၉) ကိုးကား Category:စာပေ Category:သိပ္ပံ။
မိုက္ကရိုဖလင် ပုံနှိပ်စာလုံးများနှင့် အခြားပစ္စည်းများအား ဓာတ်ပုံ ရိုက်ကူးထားသည့် သေးငယ်သော ဖလင်ကော်ပြားကို မိုက္ကရို ဖလင်ဟုခေါ်သည်။
စာအုပ်တစ်အုပ်လုံး၏ စာသားကို ပေ အနည်းငယ်မျှသာရှည်၍ ပြက်နှစ်လက်မထက်မပိုသော ဖလင် ကော်ပြားကလေးပေါ်တွင် ဓာတ်ပုံ ရိုက်ကူးထားနိုင်ပေသည်။
ထိုနောက် ဖလင်ကော်ပြားကို အလိပ်ကလေးလိပ်၍ မူလ စာအုပ်ထားသည့်နေရာ၌ပင် စာအုပ်လောက် နေရာကျယ်ကျယ် မယူရတော့ဘဲ နေရာအတော်ကျဉ်းကျဉ်းတွင် ထားနိုင်လေသည်။
ဓာတ်ပုံရိုက်ကူးပြီးသော ဖလင်ကို ရုပ်သေပြစက်ပေါ်တွင်တင်၍ ဆလိုက်မီးထိုးလိုက်သည့်အခါ အလွန်သေးငယ်သော စာလုံးများ ကြီးလာသဖြင့် ကောင်းစွာဖတ်ရှုနိုင်သည်။
မိုက္ကရိုဖလင်သည် ပညာရေး၊ သိပ္ပံပညာဆိုင်ရာ လုပ် ငန်း၊ စက်မှုလက်မှုလုပ်ငန်း စသော လုပ်ငန်းများတွင် များစွာ အသုံးဝင်၏။
စီးပွားရေး မှတ်တမ်းများကို ဖိုင်တွဲကြီးများနှင့် သိမ်းဆည်းမထားတော့ဘဲ မိုက္ကရိုဖလင်များနှင့် ဓာတ်ပုံရိုက်ကူး ထားကြသည်။
ထို့အတူ နေရာအမြောက်အမြားယူ၍ ထားရှိရ မည့် စာအုပ်များကို မိုက္ကရိုဖလင်များနှင့် ဓာတ်ပုံရိုက်ကာ သိမ်းဆည်းထားရာ၌ ဖလင်လိပ်အနည်းငယ်သာ ကုန်သည်။
အရေးကြီးသော စာချုပ်စာတမ်းများနှင့် ရှားပါးလှသော စာအုပ် များကိုလည်း မိုက္ကရိုဖလင်များနှင့် ဓာတ်ပုံရိုက်ယူထားကြသည်။
ဤသို့ဖြင့် ယင်းတို့ကို ထိန်းသိမ်းထားရာ၌ မပျက်စီးနိုင်သည့် ပြင် နေရာအတွက်လည်း တာဝန်အလွန်ကျဉ်းပေသည်။
ရိုက် ကူးပြီးသား မိုက္ကရိုဖလင်များကို အဖိုးအနည်းငယ်နှင့် ရရှိနိုင် သဖြင့် ယခုအခါ ခေတ်မီစာကြည့်တိုက်များနှင့် ကျောင်းများ တွင် ထားရှိကြသည်။
မိုက္ကရိုဖလင်များသည် သိမှန်လိုသော အကြောင်းအရာ အချက်အလက်များကို မှတ်တမ်းတင်ရာ၌ အကောင်းဆုံးဖြစ် သည်။
ခရစ် ၁၉၃၉ ခုနှစ်၌ နယူးယော့မြို့တွင် ယခုခေတ် ယဉ်ကျေးမှုဆိုင်ရာ အကြောင်းရပ်များကို နောင်လာနောက်သား များအဖို့ အကျိုးရှိစေရန် မိုက္ကရိုဖလင်များနှင့် မှတ်တမ်းတင်၍ အခိုင်အခံ့ ဆောက်လုပ်ထားသော မြေအောက်လိုဏ်ခေါင်းတွင် မြှုပ်နှံထားကြသည်။
စာမျက်နှာပေါင်း ၃ဝ၀၀ဝဝဝ ကျော်မျှရှိသော ထိုယဉ်ကျေးမှုဆိုင်ရာ ဘာသာရပ်များကို မိုက္ကရိုဖလင်နှင့် ဓာတ်ပုံရိုက်ကူးရာ၌ ဖလင်လိပ် သုံးလိပ်နှင့်တစ်ဝက်မျှသာ ကုန် သည်။
ထိုမိုက္ကရိုဖလင်များကို နောင်နှစ်ပေါင်း ၅၀၀ဝဝဝ ကြာမှ ထုတ်ယူလေ့လာကြမည်ဟု ဆိုသည်။
မိုက္ကရိုဖလင်တွင် ဓာတ်ပုံရိုက်သည့်လုပ်ငန်းကို ဓာတ်ပုံ ပညာပေါ်ကတည်းက သိရှိလာခဲ့ကြသော်လည်း ၁၉၂၈ ခုနှစ် နောက်ပိုင်းကျမှ ခေတ်စားလာသည်။
ဒုတိယ ကမ္ဘာစစ်အတွင်း စောစောပိုင်းလောက်က အင်္ဂလန်နိုင်ငံမှ စာကြည့်တိုက်များသည် လေကြောင်းတိုက်ပွဲ ဒဏ်ကြောင့် များစွာပျက်စီးခဲ့ရသည်။
အလွန်အဖိုးတန်သည့် စာအုပ်များနှင့် စာချုပ်စာတမ်းများ အမြောက်အမြား ဆုံးရှုံးခဲ့ရသည်။
နောက်ထပ် မပျက်စီးမဆုံးရှုံး ရအောင် အဖိုးတန်စာအုပ်များနှင့် စာမူများကို မိုက္ကရိုဖလင်များ ဖြင့် ဓာတ်ပုံရိုက်ကူး၍ သိမ်းဆည်းထားသဖြင့် သက်သာရာရရှိ လေသည်။
ယခုခေတ်တွင် အများအသုံးပြုကြသောမိုက္ကရိုဖလင်၏ အရွယ်အစားမှာ ၃/၄ လက်မ သို့မဟုတ် ၁ ၃/၈ လက်မ အကျယ်ရှိသည်။
အချို့မှာ အပျော်တမ်း ဓာတ်ပုံရိုက်သမားများ အသုံးပြုသော ဖလင်ကော်ပြားအရွယ်လောက်ပင် ရှိသည်။
မြန်မာ့စွယ်စုံကျမ်း၊ အတွဲ(၉) ကိုးကား Category:သိပ္ပံ။
မိုက္ကရိုဖုန်း ကြေးနန်းကြိုး တစ်လျှောက်၌ဖြစ်စေ၊ ကြိုးမဲ့ကြေးနန်း မှာကဲ့သို့ လဟာပြင်အတွင်း၌ဖြစ်စေ သဲ့သဲ့မျှဖြစ်သော အသံ လှိုင်းများအား လျှပ်စစ်သံလိုက်ဓာတ်အားဖြင့် ကျယ်ကျယ်ကြား အောင် အသံချဲ့ကာ ပြောင်းလဲပေးလိုက်သည့် လျှပ်စစ်ကိရိယာ ကို မိုက္ကရိုဖုန်းဟုခေါ်သည်။
ပထမ၌ မိုက္ကရိုဖုန်းကို သေးငယ် သောအသံများဖမ်းရာ၌ အသုံးပြုခဲ့ကြ၏။
ယခုသော် တယ်လီ ဖုန်း စကားပြောကြေးနန်းတွင်လည်းကောင်း၊ အသံချဲ့စက်ဖြင့် အသံလွှင့်ရာတွင်လည်းကောင်း ရေဒီယိုအသံလွှင့်ရာတွင် လည်း ကောင်း အနှံ့အပြား အသုံးပြုလျက်ရှိကြသည်။
မိုက္ကရိုဖုန်း ပြုလုပ်ထားပုံမှာ တယ်လီဖုန်းရှိ စကားပြောခွက်နှင့်သဘောချင်း အတူတူပင်ဖြစ်သည်။
မိုက္ကရိုဖုန်းဆိုသည့်ဝေါဟာရမှာ ဂရိစကား မှ ဆင်းသက်လာ၍ သေးငယ်သောအသံဟု အဓိပ္ပာယ်ရသည်။
ကာဗွန်မိုက္ကရိုဖုန်း၊ ကွန်ဒင်းဆားမိုက္ကရိုဖုန်း၊ မုဗင်းကွိုင် မိုက္ကရိုဖုန်း၊ ရစ်ဗွန်မိုက္ကရိုဖုန်း၊ ခရစ္စတဲမိုက္ကရိုဖုန်း စသည်ဖြင့် မိုက္ကရိုဖုန်းအမျိုးမျိုးရှိသည့်အနက် လူသိအများဆုံးကား ကာဗွန် မိုက္ကရိုဖုန်းပင်ဖြစ်သည်။
ဤမိုက္ကရိုဖုန်းမျိုးတွင် ဆာကစ်ရှိကြိုး တစ်စကို ကာဗွန်တုံးနှင့် ဆက်ထား၍ ကျန်တစ်စကို ပါးလွှာ သည့် ကာဗွန်ဒိုင်အာဖရမ် အမြေ|းပါးနှင့် ဆက်သွယ်ထားသည်။
ဒိုင်အာဖရမ်နှင့် ကာဗွန်တုံးအကြားတွင် သေးငယ်သောကာဗွန်ခဲ ကလေးများကို ထည့်ထားသည်။
အသံလှိုင်းများကြောင့် ဒိုင်အာ ဖရမ် တုန်လှုပ်သောအခါ တုန်လှုပ်ပုံကိုလိုက်၍ ကာဗွန်ခဲ ကလေးများ လှုပ်ရှားကြ၏။
ထိုအခါ ကာဗွန်၏ ရီဇစ္စတန့်ခေါ် လျှပ်စစ်ခုခံအားလည်း လှုပ်ရှားပြောင်းလဲ၍ စီးဖြတ်သွားသော လျှပ်စစ်ဓာတ်ကို တိုးတစ်လှည့် လျှော့တစ်ခါဖြင့် လှုပ်ရှားစေ သည်။
ဤလျှပ်စစ်လှုပ်ရှားမှုများကို အသံဖမ်းကိရိယာဖြင့် ဖမ်း ယူ၍ အသံလှိုင်းများဖြစ်အောင် ပြန်ဖော်သောအခါ မူလအသံ များအတိုင်း ပြန်လည်ထွက်ပေါ်လာလေသည်။
ကွန်ဒင်းဆား မိုက္ကရိုဖုန်းတွင် ကွန်ဒင်းဆားသဘောကို အခြေပြုထားသည်။
ပြုလုပ်ထားပုံမှာ ပျော့ပျောင်းသော အလျူ မီနီယမ်ဒိုင်အာဖရမ်ကို ကွန်ဒင်းဆား၏ ပလိတ်တစ်ခုအနေဖြင့် ပြုလုပ်ထား၍ ကျန်ပလိတ်ကို ဓာတ်မလိုက်အောင် ပြုလုပ်ထား သည်။
ထိုပလိတ်နှစ်ခုကြားတွင် လေမှလွဲ၍ အခြားဘာမျှ မရှိ ချေ။
အသံလှိုင်းများကြောင့် ဒိုင်အာဖရမ် တုန်လှုပ်သောအခါ အဆိုပါ ကြားနေရာသည်လည်း ကျဉ်းလိုက် ကျယ်လိုက်ဖြင့် လှုပ်ရှားနေ၏။
ထိုအခါ ကွန်ဒင်းဆား၏ ကပက်စီတီခေါ် ဓာတ်ထိန်းစွမ်းရည်ကို လှုပ်ရှားပြောင်းလဲစေ၍ ယင်းက တစ်ဖန် စီးဖြတ်နေသော လျှပ်စစ်ဓာတ်အားကို လှုပ်ရှားစေပြန်သည်။
အဓိပ္ပာယ်မှာ ကာဗွန်မိုက္ကရိုဖုန်းနည်းတူ အသံလှိုင်းများမှ လျှပ် စစ်လှုပ်ရှားမှုကို ဖြစ်ပေါ်စေခြင်းပင်ဖြစ်သည်။
ကွန်ဒင်းဆား မိုက္ကရိုဖုန်းသည် ကာဗွန်မိုက္ကရိုဖုန်းမျိုးထက် ပို၍ကောင်းမွန်သည် ဟု သိရသည်။
မုဗင်းကွိုင် မိုက္ကရိုဖုန်းတွင် ဒိုင်နမိုမှာကဲ့သို့ လျှပ်စစ် သံလိုက်ဓာတ်ည|ို့မှုသဘောကို အသုံးပြုထားသည်။
ဤမိုက္ကရို ဖုန်းတွင် ရှေ့နောက်လှုပ်ရှားနိုင်သော ဒိုင်အာဖရမ်၌ နန်းကြိုး ခွေဖြစ်သော ကွိုင်ကလေးတစ်ခုကို တပ်ဆင်ထား၍ အနီး ပတ်ဝန်းကျင်၌ အားကောင်းသော သံလိုက်ဓာတ်ကို ဖန်တီးပေး ထားသည်။
အသံလှိုင်းများကြောင့် ဒိုင်အာဖရမ်သည် ရှေ့တိုး နောက်ဆုတ် လှုပ်ရှားသောအခါ ကွိုင်ကလေးကလည်း ဒိုင်အာ ဖရမ်နှင့်အတူ လိုက်၍လှုပ်ရှား၏။
သို့သော် ကွိုင်တစ်ခုသည် သံလိုက်နယ်အတွင်း၌ လှုပ်ရှားသောအခါ သံလိုက်ဓာတ်က ကွိုင်တွင် လျှပ်စစ်ဓာတ်ဖြစ်ပေါ်အောင် ညိ|ပေးသည့်အတိုင်း အသံလှိုင်းများ၏ အပြင်းအပေါ့ကိုလိုက်၍ ဆိုခဲ့သောကွိုင်တွင် လျှပ်စစ်လှုပ်ရှားမှုများ ဖြစ်ပေါ်လာလေသည်။
ရစ်ဗွန် မိုက္ကရိုဖုန်းမှာ သဘောအားဖြင့် မုဗင်းကွိုင် မိုက္ကရိုဖုန်းမျိုးနှင့် အတူတူပင်ဖြစ်၏။
သို့သော် ကွိုင်အစား အလွန်ပါးလွှာသော သတ္တုကြိုးပြားကလေးကို အသုံးပြုထား သည်။
ဒိုင်အာဖရမ် လုံးဝမရှိခြင်းမှာလည်း အခြားအခြားသော မိုက္ကရိုဖုန်းမျိုးတို့နှင့် ခြားနားချက်တစ်ရပ်ဖြစ်သည်။
ခရစ္စတဲဟုခေါ်သော တွင်းထွက်ဓာတ်သတ္တု သို့မဟုတ် ဓာတ်ဆားအပွင့်များအနက် အချို့တွင် ယင်းတို့ကို ဖိည|စ်ပေး သောအခါ အလွန်သေးငယ်သောဗို့အားရှိသည့် လျှပ်စစ်ဓာတ် ဖြစ်ပေါ်တတ်ခြင်း သို့တည်းမဟုတ် ပြန်လှန်စီးသည့် လျှပ်စစ် ဓာတ်အားကို အသုံးပြုသောအခါ တုန်ခါတတ်ခြင်းများရှိကြ၏။
ခရစ္စတဲမိုက္ကရိုဖုန်းတွင် ဤသို့ပြုမူတတ်သော ခရစ္စတဲမျိုးကို အသုံးပြုထား၍ ယင်းကို ဒိုင်အာဖရမ်နှင့် ထိစပ်ဆက်သွယ်ထား သည်။
အသံလှိုင်းများကြောင့် ဒိုင်အာဖရမ် တုန်လှုပ်သောအခါ ဒိုင်အာဖရမ်က ခရစ္စတဲကို ဖိည|ပ်သည်။
ထိုအခါ အထက်တွင် ဖော်ပြခဲ့သည့်အတိုင်း ခရစ္စတဲမှ လျှပ်စစ်ဓာတ်ဖြစ်ပေါ်လာသည်။
သို့ရာတွင် မည်သည့်မိုက္ကရိုဖုန်းမျိုးကို သုံးသည်ဖြစ်စေ မလိုလားသည့် အသံများ မဝင်ဘဲ လိုလားသည့် အသံများသာ ကောင်းစွာဝင်အောင် မိုက္ကရိုဖုန်းကို စီစဉ်တပ်ဆင်ရန်အရေးကြီး ပေသည်။
နေရာကျယ်ကျယ်ယူထားသော တီးဝိုင်းများ ဇာတ်ခုံ များမှာ တီးမှုတ် သီဆိုသံများကို အသံလွှင့်ရာ၌ မိုက္ကရိုဖုန်း တစ်ခုတည်းနှင့် မလုံလောက်ချေ။
ထိုကြောင့် အချို့ဌာနတွင် အသံတစ်မျိုးကို မိုက္ကရိုဖုန်း တစ်ခုစီဖြင့် ပထမ ဖမ်းယူပြီးနာက် ထိုအသံအားလုံးကို တစ်ဖန် ကိရိယာတစ်ခုဖြင့် ပေါင်းစပ်ပြုပြင် ပြီးမှ တစ်ဆင့် အသံလွှင့်နည်းကို အသုံးပြုကြလေသည်။
thumb|ဂျာမနီနိုင်ငံမှ မှင်ဆေးပုလင်းများ ကမ္ဘာပေါ်တွင် စာရေးသားမှု ပေါ်လာချိန်မှစ၍ လူတို့သည် စာရေးသားရာ၌လိုအပ်သော ပစ္စည်းကို ကြံဆကြသည်။
တစ်ခါရေးထားလျှင် ကာလကြာမြင့်သော်လည်း ပျက်ပြားသွား ခြင်းမရှိအောင် မည်သည့်ပစ္စည်းသုံးရမည်ကို စမ်းသပ် တီထွင်ကြသည်။
တရုတ်နိုင်ငံတွင် စက္ကူလုပ်ငန်းစတင်တီထွင်သည့် အချိန်နှင့် တစ်ခေတ်တည်းလိုပင် မင်များကိုတီထွင်ဖော်စပ်ခဲ့ကြ၏။
မည်သည့်အချိန်က စတင်ပေါ်ပေါက်ခဲ့သည်ကို အတိအကျ မပြောနိုင်သော်လည်း လွန်ခဲ့သည့် နှစ်ပေါင်း ၄ဝဝဝကျော်လောက်က မင်ဖြင့်ရေးသားခဲ့သော အီဂျစ်နိုင်ငံမှ လက်ရေးစာမူ တစ်ခုကို ယခုတိုင်တွေ့ရှိရာ မင်သည် နှစ်ပေါင်း ၄ဝဝဝကျော် လောက်ကပင် စတင်ပေါ်ခဲ့သည်ဟု ယူဆရ၏။
ထိုမင်ကို မည် သို့စပ်၍လုပ်ကိုင်ခဲ့ပုံ အတိအကျ မသိရသော်လည်း မီးသွေးမှုန့် နှင့် ကော် ရောစပ်ပြုလုပ်သည်ဟု ယူဆရသည်။
ခရစ်မပေါ်မီ နှစ်ပေါင်း ၁၂ဝဝ ခန့်က တရုတ်နိုင်ငံ၌ တီထွင်ဖော်စပ်သော မင်တစ်မျိုးကား ဆီမှိုင်းကို နွားသားရေ၊ မြည်းသားရေတို့မှ ရရှိသော ကော်နှင့် ရောစပ်ကာ ခပ်ပျစ်ပျစ်နယ်ပြီးလျှင် အခဲများ၊ အတောင့်များ ဖြစ်အောင် ပြုလုပ်ရသည်။
ထိုမင်မျိုးမှာယခုတိုင် ပန်းချီဆရာများသုံးသော ပုံဆွဲမင်နက်မျိုးဖြစ်သည်။
ယင်းမင်မျိုး အကောင်းစားကို ယခုတိုင် တရုတ်နှင့်ဂျပန်နိုင်ငံတို့တွင် ပြုလုပ် လျက်ရှိသည်။
ရှေးအခါက စာရေးသူများသည် မင်များကို မိမိ တို့ကိုယ်တိုင် တီထွင်ဖော်စပ်ရေးသားခဲ့၍ ထိုမင်စပ်နည်းများကို မိတ်ဆွေအချင်းချင်း နည်းပေးခဲ့ကြသည်။
သို့ရာတွင် ထိုမင်မျိုး ကား ရေးသားရာတွင် သွက်လက်ခြင်း မရှိလှချေ။
နေထိသော်လည်း အရောင်မှိန်သွားခြင်းမရှိသော မင် တစ်မျိုးမှာ သစ်ဖုများမှပြုလုပ်သော မင်ဖြစ်သည်။
ယင်း သစ်ဖု များမှလုပ်သော မင်သည် အကောင်းဆုံးဖြစ်၍ ရှေးရာစုနှစ် ပေါင်းများစွာကပင် ပြုလုပ်ခဲ့ကြသည်။
အသုံးပြုသော သစ်ဖု များကား အာရှမိုင်းနားကျွန်းဆွယ်ကြီးတွင် တွေ့ရသောဝက်သစ် ချပင်မျိုးမှရသော သစ်ဖုများဖြစ်သည်။
အရွယ်မှာ ပင်ပေါင် ဘော်လုံးငယ်ခန့်ရှိသည်။
နကျယ် ကောင်ကဲ့သို့သော သစ်ဖုပိုး ကောင်ကလေးသည် ပျော့သောသစ်ခက်များကို ဖောက်၍ ဥများ အု၏။
ထိုအပေါက်ပေါ်တွင် အပွေးတက်သကဲ့သို့ အဖုထွက်လာ ရာ တစ်ခါတစ်ရံ ထိုအဖုသည် အချင်းတစ်လက်မခန့် ရှိလာ သည်။
ဤအဖုများတွင် မင်လုပ်ရာ၌ အလွန်အဖိုးတန်သော အ ဖန်ဓာတ်အမြောက်အမြား ပါရှိသည်။
အကောင်းစား မင်နက် ဖော်စပ်နည်းမှာ သစ်ဖုမှုန့် တစ်ပေါင်၊ ရေဆူဆူတစ်ဂါလန်၊ ရေတွင်ဖျော်ထားသော ဒုတ္ထာ စိမ်း (သံဒုတ္ထာ)ခေါ် ဖဲရတ်ဆာလဖိတ် ရည် ၅ ၁/၃ အောင်စ၊ ထနောင်းစေးရည် ၃ အောင်စနှင့် ကာဗိုလစ်အက်ဆစ်ရည်အ စက်အနည်းငယ်တို့ဖြစ်သည်။
ပထမတွင် သစ်ဖုမှုန့်များကို ရေဆူဆူတွင် နှစ်ဆယ့်လေးနာရီကြာမျှ စိမ်ထားရသည်။
ထိုမှရသည့် အရည်ကိုစစ်ယူလိုက်၏။
ထိုနောက် သစ်ဖုရည်ထဲသို့ သံ ဒုတ္ထာစိမ်း၊ ထနောင်စေးနှင့် ကာဗိုလစ်အက်ဆစ်ရည် ရောထည့် လိုက်သည်။
ဤတွင် လိုအပ်သော မင်ကို ရရှိလေသည်။
တစ်ခါတစ်ရံ အနောက်အိန္ဒိယကျွန်းစုမှလာသော လော့ ဂဝုခေါ် သစ်တစ်မျိုးကို သစ်ဖုများအစား အသုံးပြုကြသည်။
သို့သော် ထိုမှရသောမင်မှာ အနည်းငယ်ညံ့၏။
ဖန်ရည်ဓာတ်ပါ သော အခြားဖန်ရည်များကို ဒုတ္ထာစိမ်းနှင့် ရော၍လည်း မင် ဖော်စပ်ကြသည်။
ဤမင်သည် မည်သည့်အခါမှ အနည်ထိုင် ခြင်း၊ ပျစ်ခဲခြင်းမရှိချေ။
သစ်ဖုများမှရသော မင်လောက် မစွဲ သော်လည်း ဖောင်တိန်တွင်ထည့်၍ အသုံးပြုရန် အထူးသင့် လျော်ပေသည်။
မင်အရောင်အမျိုးမျိုးကို အင်နီလင်ဆိုးဆေးဖြင့် ပြုလုပ်နိုင်သည်။
မင်နီရအောင် ဖော်စပ်ပုံမှာလည်း အံဩဖွယ်ကောင်းလှ ပေသည်။
မက္ကဆီကိုနှင့် ပီးရူးနိုင်ငံတို့၌ပေါက်သော ရှားစောင်း ပင်များတွင် တက်နေလေ့ရှိသော ရိုချီနီယမ်ခေါ် ပိုးကောင်အနီ များကို ခြစ်ယူ၍ အမှုန့်ပြုပြီးလျှင် မင်နီပြုလုပ်ကြသည်။
အချို့ မင်နီများမှာ အမေရိကအလယ်ပိုင်းနှင့် တောင်အမေရိကတို့၌ ပေါက်သော ဗရာဇီးသစ်မှ အဆီထုတ်၍ ဖော်စပ်သည်ကများ သည်။
သို့သော် ပိုးကောင်များမှလုပ်သော မင်နီလောက် မကောင်းချေ။
မှိန်လွယ်၍ အရောင်မှာလည်း ကြက်သွေးရောင် မကျဘဲရှိသည်။
စာရွက်ပေါ်၌ ရေးသော်လည်း စာသားကို မမြင်ရသော မင်တစ်မျိုးရှိရာ ယင်းကို ရှေးက လျှို့ဝှက်သည့်ကိစ္စများ၌ အ သုံးပြုသောကြောင့် လျှို့ဝှက်မင် ဟုလည်းခေါ်သည်။
ဤနည်း ဖြင့်ရေးသားထားသော အရေးကြီးသည့် စာရွက်စာတမ်းမျာသည် ရန်သူ့မျက်စိအောက်မှ လွတ်ခဲ့၍ လိုရာသို့ ချောမောစွာ ပို့နိုင် ခဲ့လေသည်။
လူသုံးများသည့် လျှို့ဝှက်မင်လုပ်နည်းတစ်မျိုးမှာ လက်အက်ဆက်တိတ်အရည်ဖြင့် စာရွက်ပေါ်တွင် ရေးခြင်းဖြစ် သည်။
ထိုမင်နှင့်ရေးသည့်အခါ စာသားမထင်ဘဲ ဆာလဖျူရက် တက်ဟိုက်ဒြိုဂျင် ( ဟိုက်ဒြိုဂျင်ဆာလဖိုက် ) နှင့် တွေ့ထိ သောအခါမှ မည်း၍ ပေါ်လာသည်။
ကိုဗာ့နိုက်ထရိတ်ရည်နှင့် ရေးထားသောစာသည် အောက်ဇဲလစ်အက်ဆစ်ရည်နှင့် တွေ့ထိလိုက်သောအခါ အပြာရောင် ပေါ်လာသည်။
ကိုဗော့ကလိုရိုက်(ဒ)၊ သို့မဟုတ် နိုက်ထရိုကလိုရိုက်(ဒ)သည် အပူနှင့်တွေ့သောအခါ အစိမ်းရောင်ပေါ်လာ၏။
အိန္ဒိတပ်တွင်းပုန်ကန်မှု ကြီးအတွင်းက အမိန့်စာများနှင့် ချောစာများကို တစ်ခါတစ်ရံ ဆန်ဆေးရည်နှင့်ရေး၍ အိုင်အိုဒင်းရည်နှင့်သုတ်၍ ဖတ်ရသည်။
လျှို့ဝှက်စာများကို စာသားမမြင်အောင် ရေးရာ၌ အသုံးပြုသော မင်တစ်မျိုးကား ရှောက်ရည်ဖြစ်၏။
အသွားချွန်သော ကလောင် သွားဖြင့် ရှောက်ရည်ကိုတို့၍ စက္ကူပေါ်တွင် ရေးသည့်အခါ မမြင်ရသော်လည်း မီးကင်၍ဖတ်လျှင် အညိုရောင်စာလုံးများ ပေါ်လာသည်။
မင်မျိုးထဲတွင် စိတ်ဝင်စားဖွယ် အကောင်းဆုံး မင် တစ်မျိုးမှာ ကင်းမွန်မှရသော မင်ဖြစ်သည်။
ကင်းမွန်မျိုးဟုခေါ် သောအရုပ်ဆိုးသည့် ပင်လယ်သတ္တဝါကောင်၏ ကိုယ်အောက် တွင် အညိုနက်ရောင် အရည်ပါသော အိတ်တစ်ခုရှိသည်။
ဤ သတ္တဝါသည် ရန်သူနှင့်တွေ့သည့်အခါ ဤအရည်နှင့် ပက် သည်။
ရှေးရောမလူမျိုးတို့သည် ဤအညိုရောင်အရည်ကို မင် လုပ်၍ ရေးကြသည်။
ပုံတူကူးမင်များသည် သာမန်မင်များဖြစ်သော်လည်း ရေနည်းနည်းထည့်၍ အရောင်ဆေးများများနှင့် ထနောင်းစေး၊ ဂလစ်ဆရင်းစသော ပစ္စည်းများများထည့်၍ ပြုလုပ်သော မင် ဖြစ်သည်။
အထည်အဝတ်မှရသော မင်တစ်မျိုးရှိသေး၏။
ဤ မင်ကို ဆီလဗာနိုက်ထရိတ်မှ သင့်အောင်စီမံ၍ ပြုလုပ်ထား သည်။
ကြာရှည်ခံသော်လည်း တဖြည်းဖြည်း မှိန်သွားတတ် သည်။
စာအုပ်၊ မဂ္ဂဇင်း၊ သတင်းစာ စသည်တို့ကို ပုံနှိပ်ရာ၌ သုံးသော ပုံနှိပ်မင်တစ်မျိုးလည်း ရှိသေးသည်။
ယင်းမင်သည် လေး၍မည်းနက်၏။
အလွန်စေးကပ်၍ မွှေးသောအနံ့လည်း ရှိ ၏။
ကောင်းသော ပုံနှိပ်မင်သည် ပုံနှိပ်စက် မင်လှိမ့်တုံး (မင် လုံး)ပေါ်တွင်ညီညီပြန့်၍ ခဲစာလုံးများပေါ်တွင် ထင်ထင်ထိရ မည်ဖြစ်သည်။
အကောင်းဆုံး ပုံနှိပ်မင်စပ်နည်းများမှာ ကာဗွန် မှိုင်း၊ သို့မဟုတ် ဓာတ်ငွေ့မှိုင်းကို ဘီသွာဆီဖြင့် ရောစပ်၍ ဖော် ကြသည်။
သစ်စေးဆီကိုလည်း အများအားဖြင့် အသုံးပြုကြ သည်။
အိမ်သုံးဆပ်ပြာလည်း ထည့်၍အသုံးပြုကြသည်။
မြန်မာ့စွယ်စုံကျမ်း၊ အတွဲ(၉) ကိုးကား Category:မင်များ။
သုံးဆယ့်ရှစ်ဖြာ မင်္ဂလာ မြတ်စွာဘုရား နတ်လူတို့၏ အကျိုးစီးပွားအလို့ငှာ သုံးဆယ့်ရှစ်ဖြာ မင်္ဂလာတရားတော်ကို ဟောကြားတော်မူသည်။
နတ်၊ လူ ဟူသမျှတို့၏ ကြီးပွားကြောင်း အမြတ်ဆုံးသော မင်္ဂလာ တရားများပေတည်း။